OSNOVNA ŠKOLA MATO LOVRAK ŠKOLSKA GODINA 2021./2022.

# PROTOKOL ZA RODITELJE

**Protokol za odvijanje nastave u Osnovnoj školi Mato Lovrak donesen je na temelju *Uputa za sprječavanje i suzbijanje epidemije COVID-19 vezano za rad predškolskih ustanova, osnovnih i srednjih škola u školskoj godini 2021./2022.* koje su izdali Hrvatski zavod za javno zdravstvo i Ministarstvo znanosti i obrazovanja te na temelju specifičnih uvjeta rada Osnovne škole Mato Lovrak, a u cilju prevencije bolesti i zaštite zdravlja učenika i djelatnika Škole. Protokol je usvojen na sjednici Učiteljskog vijeća 27. kolovoza 2021.**

Roditelj je dužan djetetu izmjeriti tjelesnu temperaturu i upisati u informativku s nadnevkom.

# Učenik ne dolazi u školu ako ima jedan od sljedećih simptoma:

* povišenu tjelesnu temperaturu (pod pazuhom > 37,2)
* simptome respiratorne bolesti - kašalj, poteškoće u disanju, grlobolja
* poremećaj osjeta njuha i okusa
* gastrointestinalne smetnje (proljev, povraćanje i bol u trbuhu, posebno kod manje djece).

Djeca/učenici sa znakovima svih drugih zaraznih bolesti koje se prenose uobičajenim socijalnim kontaktom također ne dolaze u ustanovu.

Roditelji ne dolaze u prostor škole i dvorišta škole ako imaju simptome bolesti ili im je izrečena mjera

samoizolacije.

Jedan roditelj može dovesti dijete u školu. Roditelji će za ulazak u školu pozvonit na glavnom ulazu (za učenike). Roditelji djecu mogu dočekati u školskom dvorištu.

Sve detaljne informacije roditelji će dobiti od razrednika.